بیرلشمیش میللت‌لر امنیت شوراسی غزّه‌ده باش وئرن اعتراض گؤستریلرینده، ایسرائیل امنیت گوجلری‌نین اعتراضچی‌لارا آتش آچماسییلا59 فیلیسطین‌لی‌نین شهید اولدوغو، 2 مین‌دن چوخونون یارالاندیغی حادثه‌لر سببیله عاجیل توپ‌لانیر.
امنیت شوراسی‌نین موقتی عضوو کویت‌ین طلبی اوزرینه، فوق ا‌لعاده توپلانتی‌نین بوگون گرچکلشه‌جگی قید اولونوب.
بیرلشمیش میللت‌لر تشکیلاتی‌نین باش کاتیبی آنتونیو گوترز، وین‌ده اوتریش باش ناظیری سباستیان کورز ایله گؤروشمه‌سی سونراسیندا کئچیریلن مطبوعات توپلانتی‌سیندا، غزّه‌دکی وضعیتی قیمتلندیریب.
اعتراض گؤستریلرینده چوخ‌لو سایدا فیلیسطین‌لی‌نین اؤلمه‌سی‌نین هیجان وئریجی بیر حال اولدوغو دئین گوترز، اعتراضچی‌لارا حقیقی گولله ایله سالدیرن ایسرائیل‌لی امنیت گوج‌لرینه، گرگین‌لیگی آرتیرما‌لاری مسئله‌سینده تمکین چاغیریب.
گوترز، حماسین بؤلگه‌ده باش وئرن اعتراض گؤستری‌لرینده موختلیف قیجیقلاندیریجی حرکت‌لری دایاندیرما مسئولیتی داشیدیغینی دا قید ائدیب.
